Jim Diamond

James «Jim» Diamond (født 28. september 1951 i Glasgow, død 10. oktober 2015 i London) var en britisk sanger og låtskriver, best kjent for tre topp 5-slagere.

Den første var «I Won't Let You Down» (1982), som vokalist i trioen PhD, sammen med Tony Hymas og Simon Phillips. Den andre, «I Should Have Known Better», var nummer én i Storbritannia i 1984. Den tredje slageren var temasangen fra tv-serien Boon «Hi Ho Silver», som var nummer fem på singel-listene i Storbritannia i 1986.

Han var også vokalist på «You'll Never Walk Alone» med The Crowd, og «Let It Be» med Ferry Aid. Hans siste låt som gjorde det bra i Storbritannia, var «Young Love (Carry Me Away)».

Diamond døde i oktober 2015 i en alder av 64 år.

Referanser

Eksterne lenker 
 
 
 
 
 

Skotske sangere
Skotske låtskrivere
Personer fra Glasgow